بمت اینسان حاق‌لاری شوراسی ترور تشکیلاتی ی.پ.گ/پ.کا.کا عضوو ترورچولارین سوریه-ده کی اوشاق‌لاردان دؤیوشچو کیمی ایستیفاده ائتدیگینه دایر یئنی معلومات‌لار بؤلوشوب.
شورا بؤلگه‌ده اوشاق‌لارین وضعیتینه دایر "اوشاق‌لاریمین خیال‌لارینی یوخ ائتدی‌لر: سوریه-ده اوشاق حاق‌لاری” آدی آلتیندا راپور یاییب.
راپوردا بیلدیریلیب: "ترور تشکیلاتی ی.پ.گ/پ.کا.کا 18 یاش‌دان آشاغی قیز و اوغلان اوشاق‌لارینی تشکیلاتا قبول ائدیر. اوغلان و قیز اوشاقلاریندان‌ حلب، حاصکه، عین العرب (کوبانی) و رقه-ده ترور تشکیلاتی طرفیندن ایستیفاده ائدیلدیگی ثبوتا یئتیریلدی. اوشاق‌لارا سلاح وئریلدیگینی دایر معلومات بؤلوشن قایناق‌لاردان بیری سلاح‌لار چوخ بؤیوک اولدوغو اوچون 10 یاشیندا بیر اوشاق کلاشنیکوو الینده سورویه-سوره‌یه آپاریر."
ی.پ.گ-لی ترورچولارین اوشاق‌لارینی رژیم مکتب‌لرینه قئید ائتدیرن عائله‌لری تهدید ائتدیگینه توخونولان راپوردا " شورا یئرلی مقام لارین تورکیه رسمی‌لری‌نین دستکی ایله تورکجه تحصیل وئرن عفرین، الباب و جرابلوس-‌داکی مکتب‌لرده تدریس پلانی‌نین تطبیقین دستکلدیگینی بیلدیریب" ایفاده‌سی ایشلدیلیب.
راپوردا شورانین امریکا باشچیلیغین‌داکی اولوسلار آراسی کوالیسیونون سیویل لر اوزریندکی منفی تأثیریندن دویدوغو ناراحات‌لیغی دا وورغولانیب.
